**Genk** je grad od 67,009 stanovnika. na istoku Belgije u Flandriji.

Geografske karakteristike
-------------------------

Stadion kluba Genk - Kristalna arena
Zgrade bivšeg rudnika danas centar *C-mine*
Genk se nalazi na Albertovom kanalu između Antwerpena i Liègea, sjeveroistočno od Hasselta.

### Historija

Još 1900. Genk je mirno selo od oko 3000 stanovnika. U to vrijeme bio je čuven kao pitoreskno mjesto koje su pohodili brojni umjetnici i slikari u potrazi za inspiracijom.

Sudbina mu se promjenila 1901. kad je André Dumont otkrio ugljen u njegovoj okolici, ubrzo nakon tog niknula su tri rudnika ugljena: Zwartberg, Waterschei i Winterslag.

Rudarstvo u Winterslagu bilo je naročito obimno, pored zgrada iznad zemlje, i ispod zemlje se nalazi niz hodnika koji se protežu kilometre od glavne jame. 
Prvi komad ugljena u bazenu Kempen iskopan je 1914. a komercijalna eksploatacija počela je tek 1917. Nakon nešto više od 70 godina rada 31. marta 1988. rudnik je trajno zatvoren.

Kompleks rudarskih zgrada u Winterslagu službeno je zaštićeno područje od 1993. iako postrojenje za ispiranje ugljena, ciglana, radionice i rashladni tornjevi nisu sačuvani. 
Iako još uvijek ima dosta sačuvanih objekata, od uredskih zgrada, termoelektrane, zgrada sa mašinama za sortiranje, skladišta, štala i dva tornja sa liftovima.

Nakon zatvaranja rudnika, grad Genk bio je u potrazi za novom ulogom za golemi rudarski kompleks na toj lokaciji. Tako se 2000. rodila ideja da se centar za kreativnih industrija smjesti na mjestu bivšeg rudnika ugljena Winterslag. Grad Genk je 2001. preuzeo je lokaciju od LRM-a (Limburgse Reconversie Maatschappij), a 2005. inaugurirano je ime *C-mine*.

Veliki poslodavac bila je američka kompanija Ford, koja je 1962. podigla tvornicu, koja je na svom vrhuncu direktno zapošljavala 4,210 ljudi, a indirektno još 1,736 i po tom bila najveći poslodavac u Provinciji Limburg. Tvornica je radila do 2013. kad je preselila proizvodnju u Valenciju.

Vlada Flandrije je 2013. sklopila sporazum sa kompanijom Ford Werke GMBH o otkupu bivše tvornice koju namjerava preurediti u industrijsku zonu.

Sport
-----

Grad je poznat po nogometnom klubu *Koninklijke Racing Club Genk*, koji je osvojio četiri titule prvaka Belgije (1999, 2002, 2011, 2019), pet Kupova Belgije (1998, 2000, 2009, 2013, 2021) i dva Superkupa Belgije (2011, 2019). 
Klub se u sezonama 2002/03. i 2011/12. uspio plasirati u grupnu fazu UEFA Ligu prvaka, što su mu najveći uspjesi na evropskim takmičenjima.

Pobratimski gradovi
-------------------

Genk ima ugovore o partnerstvu i suradnji sa slijedećim gradovima;

|  |  |
| --- | --- |
| * Bocvana Francistown, Bocvana
* Njemačka Troisdorf, Njemačka
* Belgija Nieuwpoort, Belgija
* Nizozemska Sittard-Geleen, Nizozemska
 | * Narodna Republika Kina Suzhou, Kina
* Turska Kayseri, Turska
* Poljska Cieszyn, Poljska
 |

Izvori
------

1. 1 2 3 4 5 6 7  „*Belgium: Major Cities and Municipalities*" (engleski). City population. Pristupljeno 31.07. 2022.
2. 1 2 3 4 5  „History" (engleski). C-mine Genk. Pristupljeno 31.07.2022.
3. 1 2  „The Ford Genk Site" (engleski). PMV. Arhivirano iz originala na datum 2018-04-16. Pristupljeno 31.07.2022.
4. ↑  „Stedenbanden en peterschappen" (nizozemski). Genk. Pristupljeno 31.07.2022.

Vanjske veze
------------

***Genk*** na Wikimedijinoj ostavi

* *Službene stranice grada* ()